Държавен вестник, бр. 10, 2011 г., стр. 125

БРОЙ  10	
Д Ъ Р Ж А В Е Н  В Е С Т Н И К 	
СТР.  125  
Оценъчни показатели – 6 
4.1. Лечебното заведение управлява резулта­
тите от дейността и поддържа информационна 
система с данни за:
4.1.1. брой легла, брой преминали болни, 
използваемост – не по-малко от 70 %, оборот 
на леглата – съответстващ на средните норми 
за страната съобразно вида на патологията 
и нивото на компетентност на съответната 
структура, среден престой – съответстващ на 
средните норми за страната съобразно вида 
на патологията, леталитет – съответстващ на 
средните норми за страната съобразно вида 
на патологията;
4.1.2. стойности на лекарстводен, храноден, 
на преминал болен, леглоден, които са пред­
поставка за качество на хоспитализацията;
4.1.3. предоперативен престой, оперативна 
активност – съответства на средните норми за 
страната за нивото на компетентност и съобраз­
но вида на патологията, брой и относителен 
дял на много големи, големи, средни и малки 
операции съобразно заложените параметри за 
нивото на компетентност;
4.1.4. наличност и движение на лекарства;
4.1.5. наличност и технологични данни на 
медицинска апаратура;
4.1.6. реализирани управленски решения с 
положителен резултат на базата на констатирани 
проблеми от медицински съвет при анализи­
ране на информацията за дейността на цялото 
лечебно заведение и отделните му структури. 
Критерий № 5
Дейности по медицински стандарти (к.т. 2)
Оценъчни показатели – 2
5.1. Дейността във всички отделни структури 
на лечебното заведение:
5.1.1. отговаря на изискванията за мини­
мален обем според определеното им ниво на 
компетентност по медицинските стандарти;
5.1.2. се осъществява по собствени клинич­
ни протоколи (диагностично-терапевтични 
алгоритми), които са съобразени с диагнос­
тично-лечебните възможности на съответната 
структура, документирани с проверки на ле­
чебно-контролната комисия за спазването им.
5.2. Дейността е в обем над минималния 
за нивото на компетентност на съответната 
структура по медицинските стандарти.“;
г) в критерий № 6 т. 6.2 се изменя така:
„6.2. Директорът/управителят е създал 
подходяща организация за спешна и планова 
хоспитализация, както и за прием на пациенти 
от листата на чакащите и осъществява контрол 
за изпълнението.“
3. В направление № 2:
а) в критерий № 2:
аа) точка 2.1 се изменя така:
„*2.1. Приемът на пациенти в консултативно-
диагностичния блок на лечебното заведение е 
обезпечен с лекарства, пособия, инструмента­
риум и апаратура за действия при животоза­
страшаващи състояния.“;
аб) точка 2.4 се изменя така:
„2.4. В консултативно-диагностичния блок са 
създадени условия за диагностично изясняване 
на пациентите чрез осигуряване на необходи­
мата апаратура и своевременна организация 
на необходимите консултации.“;
б) в критерий № 5 т. 5.2.5 се изменя така:
„5.2.5. епикриза след изписване, включител­
но с хистологичния резултат при извършено 
изследване.“ 
§ 35. В приложение № 2 към чл. 21, т. 2 
се правят следните изменения и допълнения: 
1. Заглавието се изменя така:
„ПРОГРАМА ЗА АКРЕДИТАЦИЯ НА ДИ­
АГНОСТИЧНО-КОНСУЛТАТИВНИ, МЕДИ­
ЦИНСКИ И МЕДИКО-ДЕНТАЛНИ ЦЕН­
ТРОВЕ, ЦЕНТРОВЕ ЗА ПСИХИЧНО ЗДРАВЕ 
И ЦЕНТРОВЕ ЗА КОЖНО-ВЕНЕРИЧЕСКИ 
ЗАБОЛЯВАНИЯ 
ОЦЕНЯВАНЕ НА ЦЯЛОСТНАТА МЕДИ­
ЦИНСКА ДЕЙНОСТ НА ДИАГНОСТИЧНО-
КОНСУЛТАТИВНИ, МЕДИЦИНСКИ И МЕ­
ДИКО-ДЕНТАЛНИ ЦЕНТРОВЕ, ЦЕНТРОВЕ 
ЗА ПСИХИЧНО ЗДРАВЕ И ЦЕНТРОВЕ ЗА 
КОЖНО-ВЕНЕРИЧЕСКИ ЗАБОЛЯВАНИЯ.“
2. В направление № 1:
а) в критерий № 1:
аа) в т. 1.1 след думите „удостоверение за 
регистрация“ се поставя наклонена черта и се 
добавя „разрешение за лечебна дейност“;
аб) в т. 1.1.2 след думите „удостоверението 
за регистрация“ се поставя наклонена черта и 
се добавя „разрешението за лечебна дейност“;
б) критерий № 3 се изменя така:
„Критерий № 3
Съответствие на материално-техническата 
база, медицинската и дентална апаратура и 
инструментариум с вида и предмета на дейност
Оценъчни показатели – 2
*3.1. Изпълнение в срок на предписанията 
от органите на РЗИ съобразно действащите в 
страната здравни норми и изисквания.
3.2. Съответствие на наличната медицинска/ 
дентална апаратура и оборудване с изискванията 
на медицинските стандарти за извънболнични 
структури или за нивото на компетентност (при 
наличие на легла за диагностика и лечение) на 
отделните структури на лечебното заведение.
3.3. Над 80 % от медицинската апаратура 
в лечебното заведение, която се изисква по 
медицинските стандарти, е с година на произ­
водство след 2000 г. Извършва се периодична 
профилактика и поддръжка на наличната ме­
дицинска апаратура.“; 
в) в критерий № 5 думата „управителят“ 
се заменя с „изпълнителният директор/упра­
вителят“.
§ 36. В приложение № 4 към чл. 21, т. 4 
се правят следните изменения и допълнения:
1. Заглавието се изменя така: